b'\n_START_ARTICLE_\nKarnali\n_START_SECTION_\nPotek\n_START_PARAGRAPH_\nIzvira na ju\xc5\xbenih pobo\xc4\x8djih Himalaje v Tibetu, iz ledenika Mapchachungo, na nadmorski vi\xc5\xa1ini okoli 3962 metrov. Reka te\xc4\x8de proti jugu skozi eno izmed najbolj odmaknjenih in najmanj raziskanih podro\xc4\x8dij Nepala kot reka Karnali. 202 kilometra dolga reka Seti se priklju\xc4\x8di iz zahodnega dela povodja in povezuje reko Karnali v okro\xc5\xbeju Doti severno od gorovja Dundras. Drug pritok je 264 kilometrov dolga reka Bheri, ki izvira v zahodnem delu Daulagirija v Himalaji in odmaka vzhodni del povodja ter se izliva v Karnali blizu Kuineghata v Surkhetu. _NEWLINE_Ko prere\xc5\xbee proti jugu gorovje Siwalik, se razdeli na dva kraka Geruwa na levi in Kauriala na desni, blizu Chisapanija ter se ponovno zdru\xc5\xbei ju\xc5\xbeno od indijske meje in oblikuje pravo reko Gagara. Drugi pritoki z izviri v Nepalu so Zahodni Rapti, Kali (ali Mahakali) in Mali Gandak. Drug pomemben pritok Gagare v Indiji je reka Sarayu, izjemna za lokacijo Ayodhya, glavno mesto Kraljestva Dasarath. Te\xc4\x8de jugovzhodu skozi zvezni dr\xc5\xbeavi Utar Prade\xc5\xa1 in Bihar, da se pridru\xc5\xbei Gangesu dolvodno od mesta Chhapra po poteku 1.080 kilometrov. Reka Sarayu je navedena kot sinonim za moderno reko Gagara ali kot njen pritok._NEWLINE_Reka Karnali razkriva najstarej\xc5\xa1i del nepalskega hribovja Sivalik. Ostanek magnetizacije meljevcev in pe\xc5\xa1\xc4\x8denjakov v tej skupini naj bi bila sedimentacijske starosti med 16 milijonov in 5,2 milijona let.\n_START_SECTION_\nOpis\n_START_PARAGRAPH_\nPore\xc4\x8dje Karnali le\xc5\xbei med gorovji Daulagirija v Nepalu in Nanda Devi v Uttarakhandu v Indiji. Daulagiri II, nadmorske vi\xc5\xa1ine 7,751 metrov, je najvi\xc5\xa1ja to\xc4\x8dka v celotnem pore\xc4\x8dju. Na severu, le\xc5\xbei v de\xc5\xbeni senci Himalaje. Pore\xc4\x8dje nastalo ob reki ima skupno povr\xc5\xa1ino povodja 127.950 kvadratnih kilometrov, od tega 45 odstotkov v Indiji. Prebivalcev je bilo v Nepalu \xc5\xbee 4,7 milijonov (v letu 2001), kar je skoraj 250% ve\xc4\x8d kot pred tremi desetletji. Povpre\xc4\x8dna gostota prebivalstva na obmo\xc4\x8dju pore\xc4\x8dja je bila 87 oseb / km2 (v letu 2001). Obstaja stalna rast delovno aktivnega prebivalstva v okro\xc5\xbejih okoli reke. Povpre\xc4\x8dna stopnja pismenosti se je pove\xc4\x8dal na 45% (leto 2001). Socialni status stalnih gospodinjstev je 31% (leto 2001). Kotlina ima skupno dol\xc5\xbeino cestnega omre\xc5\xbeja 2.640 kilometrov, vendar je tempo razvoja po\xc4\x8dasen.\n_START_SECTION_\nPritoki\n_START_PARAGRAPH_\nChhoti Gandak je se napaja iz podtalnice, ki kot meandrirajo\xc4\x8da reka izvira v bli\xc5\xbeini Dhesopoola, okro\xc5\xbeje Maharajganj, Utar Prade\xc5\xa1. Ta prete\xc4\x8de razdaljo pribli\xc5\xbeno 250 km  in se izliva v Gagaro v bli\xc5\xbeini Gotanija, okro\xc5\xbeje Siwan, Bihar. Pore\xc4\x8dje Chhoti Gandaka se nahaja med 26\xc2\xb0 00\' do 27\xc2\xb0 20\' severne zemljepisne \xc5\xa1irine in 83\xc2\xb0 30\' do 84\xc2\xb0 15\' vzhodne zemljepisne dol\xc5\xbeine. Na desnem bregu so pritoki reke Khekhra, Hirna, Jethan, Maun, Duhari, Kanchi in Koilar; reka Khanua je levi pritok. Odvajanje Chhoti Gandaka je ve\xc4\x8dinoma podrejen nadzoru de\xc5\xbeja, in je v monsunski sezoni v \xc4\x8dasu poletja zelo visoka, sicer pa  nizka. Vsaki\xc4\x8d, ko je padavin veliko, poplavlja v spodnjem toku kotline. Regija ka\xc5\xbee povr\xc5\xa1inske gorske terase in re\xc4\x8dne dolinske terase, dana\xc5\xa1nja struga z ozkimi poplavnimi ravnicami, naravnimi nasipi in naplavinami na notranji strani re\xc4\x8dnih zavojev. Vse te geomorfolo\xc5\xa1ke funkcije so posledica naravne sedimentacije in sestavljene iz naplavin razli\xc4\x8dnih starosti. _NEWLINE_Glavna pritoka reke Karnali sta: Seti in Bheri.\n_START_SECTION_\nAdministrativna obmo\xc4\x8dja\n_START_PARAGRAPH_\nV Nepalu je cona Karnali najve\xc4\x8dje upravno obmo\xc4\x8dje s pribli\xc5\xbeno 13.000 km\xc2\xb2 povr\xc5\xa1ine. Je najbolj oddaljena regija, ki v Nepalu \xc5\xa1e ni dostopna po cesti. Njeno upravno sredi\xc5\xa1\xc4\x8de je Jumla. Obmo\xc4\x8dje je razdeljeno na pet okro\xc5\xbeij Dolpa, Humla, Jumla, Kalikot in Mugu. _NEWLINE_Cona Karnali ima najni\xc5\xbejo gostoto prebivalstva v Nepalu. Ni velikih naselbin na bregovih reke, ki se jo lahko pre\xc4\x8dka le bli\xc5\xbeini Chisapanija po cesti Mahendra. Ta glavna cesta je sedaj v gradnji do Jumle._NEWLINE_V Indiji so upravne enote v povodju Gagre: Ambedkarnagar, Azamgarh, Barabanki, Basti, Ballia, Bahraich, Deoria, Faizabad, Gonda, Gorakhpur, Sant Kabir Nagar, Jaunpur, Kheri, Lakhimpur, Sitapur v zvezni dr\xc5\xbeavi Utar Prade\xc5\xa1 in okro\xc5\xbeje Siwan v Biharju._NEWLINE_Pomembna mesta v Indiji so: Akabarpur, Ayodhya Faizabad, Bahraich, Barabanki, Basti, Deoria, Barhalganj, Gonda, Gorakhpur, Khaililabad, Sitapur, Siddharthnagar, Saint Kabir Nagar, Kamhariya, Rajesultanpur in Tanda v Utar Prade\xc5\xa1u in Chapra, Siwan in Sonepur v Biharju.\n_START_SECTION_\nNarodni parki\n_START_PARAGRAPH_\nKotlina Karnali ima nekaj znanih nepalskih narodnih parkov. Zavarovano obmo\xc4\x8dje predstavlja skoraj 14% celotne povr\xc5\xa1ine pore\xc4\x8dja in vklju\xc4\x8duje \xc5\xa1tiri narodne parke, en rezervat divjine, en lovski rezervat in dva varnostna pasova. Pore\xc4\x8dje in njen vpliv na obmo\xc4\x8dju predstavljajo 27% celotnega zavarovanega obmo\xc4\x8dja, 63% narodnega parka, 25% v varovalnem pasu in 31% rezervata prosto \xc5\xbeive\xc4\x8dih \xc5\xbeivali. Pomen nekaterih zavarovanih obmo\xc4\x8dij je povzet v nadaljevanju:_NEWLINE_Narodni park Shey Phoksundo v okro\xc5\xbeju Dolpa, ustanovljen leta 1984, se nahaja v trans-himalajski regiji na severozahodu Nepala in predstavlja ekosistem tibetanskega platoja. Park, ki zajema povr\xc5\xa1ino 3.555 kvadratnih kilometrov ima bogate gozdove v glavnem sestavljene iz modrega bora ( Pinus wallichiana), smreke (Picea), ciprese, topola, jelke in breze. To je habitat za ogro\xc5\xbeenega sne\xc5\xbenega leoparda, modre ovce ( Pseudois nayaur) in \xc5\xa1tevilne vrste ptic, kot so himalajski fazan  (Lophophorus impejanus), krvavi fazana ( Ithaginis cruentus), fazan ( Catreus wallichii) in sne\xc5\xbena jerebica ( Lerwa lerwa). To je budisti\xc4\x8dno obmo\xc4\x8dje._NEWLINE_Narodni park Rara se nahaja v okro\xc5\xbeju Mugu in z majhno povr\xc5\xa1ino v okro\xc5\xbeju Jumla, v gorski regiji na severozahodu Nepala in je najmanj\xc5\xa1i park v velikosti 106 kvadratnih kilometrov. Obsega jezero Rara, ki najve\xc4\x8dje jezero v Nepalu z velikostjo 10,8 kvadratnih kilometrov. Le\xc5\xbei na nadmorski vi\xc5\xa1ini 2.990 metrov. Ovalno jezero ima maksimalno dol\xc5\xbeino 5 km  in \xc5\xa1irino 3 kilometre. Vegetacijo parka sestavljajo iglavci kot modri bor, rododendroni ( Rhododendron), \xc4\x8drni brin ( Juniperus indica), zahodno himalajska smreka, hrast in himalajska cipresa. Favno sestavljajo: mo\xc5\xa1usni jelen, himalajski \xc4\x8drni medved, leopard, goral ( Naemorhedus goral), \xc5\xa1akal ( Canis aureus), himalajska koza ( Hemitragus jemlahicus), pisana kuna - harza ( Martes flavigula), rde\xc4\x8di volk ( Cuon alpinus), divja svinja ( Sus scrofa), sivi langur ( Semnopithecus entellus), rezus makak ( Macaca mulatta) in vidra ( Lutra lutra). Skupine ptic vklju\xc4\x8duje vodne ptice selivke, liska (genus Fulica), \xc4\x8copasti ponirek ( Podiceps cristatus) in \xc4\x8drnovrati ponirek ( Podiceps nigricollis), rde\xc4\x8de-\xc4\x8dopasta sivka ( Netta rufina), mlakarica ( Anas platyrhynchos), kreheljci ( Anas crecca), veliki \xc5\xbeagar ( Mergus merganser), himalajska sne\xc5\xbena kura ( Tetraogallus himalayensis) in jerebica ( Alectoris chukar)._NEWLINE_Narodni park Bardia je najve\xc4\x8dji in najbolj nemoteno zavarovano obmo\xc4\x8dje v regiji Tarai v nepalski Himalaji, ki zajema 968 kvadratnih kilometrov na ju\xc5\xbenih pobo\xc4\x8djih pogorja Sivalik. Na jugu meji na reko Babai in na zahodu na reko Girwa, pritok reke Karnali. V soteski Chisapani hitro teko\xc4\x8da reka Karnali izhaja iz pogorja Shiwalik na \xc5\xa1iroko ravnico in te\xc4\x8de odlo\xc4\x8dno skozi semi-tropsko d\xc5\xbeunglo. Park je znan po dveh \xc4\x8dredah divjih azijskih slonov, velikem \xc5\xa1tevilu razli\xc4\x8dnih vrst jelenov, bizonov ( Bos gaurus), nilgai (antilop) ( Boselaphus tragocamelus), himalajskih koz, serow ( Capricornis thar) in gorali. V Karnali \xc5\xbeivi ogro\xc5\xbeeni mo\xc4\x8dvirski krokodil ( Crocodylus palustris), ribojedi gavijal ( Gavialis gangeticus), nekaj preostalih primerkov gange\xc5\xa1kega delfina ( Platanista gangetica) in zlati krapovec; slednji tehtajo do 41 kg._NEWLINE_Druga zavarovana obmo\xc4\x8dja so \xc5\xa1e: Lovski rezervat Dhorpatan in ko reka pre\xc4\x8dka mejo med Nepalom in, Indijo, Zato\xc4\x8di\xc5\xa1\xc4\x8de divjine Katarniaghat ( Katarniaghat Wildlife Sanctuary), del Dudhwa Tiger Reserve v Utar Prade\xc5\xa1u v Indiji.\n_START_SECTION_\nV Nepalu\n_START_PARAGRAPH_\nKotlina reke Karnali je prva vzbudila zanimanje za obse\xc5\xbeno \xc5\xa1tudijo razvoja hidroelektrarn v Nepalu. Obstaja ve\xc4\x8d privla\xc4\x8dnih lokacij za pridobivanje poceni hidroenergije._NEWLINE_Master plan za razvoj vodnih virov Zgornje dela reke Karnali in povodja reke Mahakali (1993) je opredelil 32 potencialnih projektov hidroelektrarn v kotlini Karnali. Kljub velikim potencialom razvoja (32.000 MW), so samo 2.245 kW zmogljivosti (od osmih mikro sistemov) doslej razvili._NEWLINE_Glede na tempo razvoja hidroenergije v Nepalu (od 83.000 MW potenciala, je bilo le 705 MW hidroelektrarn zgrajenih po vsej dr\xc5\xbeavi do konca 12. nacionalnega na\xc4\x8drta "vizija 2009 / 10-2011/12"). V kotlini Karnali je zlasti izkori\xc5\xa1\xc4\x8danje celotnega potenciala vodne energije predvidena dolgotrajna realizacija. Na podlagi zadnjih podatkov o vodnih virov, na\xc4\x8drtovanje razvoja in napredovanje projekta verjetnih hidroelektrarn, ki bi za\xc4\x8dele delovati v bazenu do leta 2025 so: West Seti HEP (750 MW); Zgornja Karnali HEP (300 MW); Bheri-Babai Multipurpose Project (48 MW); in Lohore Khola HEP (58 MW).\n_START_SECTION_\nNepal\n_START_PARAGRAPH_\nGlavns obstoje\xc4\x8da reka se uporablja za namakanje. Tri podro\xc4\x8dja, v Nepalu Tarai (pas zamo\xc4\x8dvirjenih travnikov, savan in gozdov, ki je ju\xc5\xbeno od zunanjega vzno\xc5\xbeja Himalaje, hribovju Siwalik in severno od Indo-gange\xc5\xa1ke ravnice Gangesa, Brahmaputre in njihovih pritokih) in dve podro\xc4\x8dji v Indiji se namakajo iz reke Karnali. V Nepalu se dve povr\xc5\xa1ini namakata v okro\xc5\xbeju Bardiya, 23,2 in 183,4 kvadratnih kilometrov in ena v okro\xc5\xbeju Kailali, 139.25 kvadratnih kilometrov. Skupna poraba vode za namakanje iz reke Karnali na teh treh podro\xc4\x8djih predstavlja zelo majhen dele\xc5\xbe obstoje\xc4\x8dih skupnih letnih re\xc4\x8dnih tokov, in zna\xc5\xa1a povpre\xc4\x8dno na letni stopnji 54 kubi\xc4\x8dnih metrov na sekundo. To je enakovredno 3,9\xc2\xa0% na 1.370 kubi\xc4\x8dnih metrov na sekundo, kar je letni pretok reke Karnali v Indiji.\n_START_SECTION_\nIndija\n_START_PARAGRAPH_\nV Indiji, se voda preusmeri iz reke Karnali na jez Girijapur in v namakalno mre\xc5\xbeo Sarda Sahayak in Saryu Nahar, ki imata ena 20.000 kvadratnih kilometrov in druga 12.000 kvadratnih kilometrov. Kombinirana letna potreba po namakanju teh dveh omre\xc5\xbeij je pribli\xc5\xbeno 10.000 milijonov kubi\xc4\x8dnih metrov.\n_START_SECTION_\nPlovnost\n_START_PARAGRAPH_\nV preteklosti je bila reka Karnali privla\xc4\x8dna za razvoj plovbe od indijsko-nepalske meje do izliva te reke v Ganges. Spodnji del te-reke, ki se v Indiji imenuje Gagra, je bil v preteklosti \xc5\xbee uporabljen za vo\xc5\xbenjo s parniki. Razen v vzno\xc5\xbeju Himalaje, kjer je ve\xc4\x8dina potokov preprosto prehitra ve\xc4\x8dji del leta in niso plovni, je ve\xc4\x8dina reke z mirnej\xc5\xa1im tokom plovna. Ganges, Gagra, Yamuna, Gomti, Sharda in Rapti so bile najpomembnej\xc5\xa1e plovne reke v severozahodnih provincah in dr\xc5\xbeavi Oudh._NEWLINE_Veliko trgovskih predmetov, kot so les, \xc5\xbeitarice, sladkor, indigo, semena bomba\xc5\xbea, mak in gor\xc4\x8di\xc4\x8dno seme se je preva\xc5\xbealo z ladjami. April, maj in junij so najbolj primerni meseci in so bili zasedeni z obdobjem trgovanja. Uporabljali so razli\xc4\x8dne vrste tovornih ladij, manj\xc5\xa1e znane kot palwars, medtem ko so tiste ve\xc4\x8dje znan kot katris._NEWLINE_V drugi polovici 19. stoletja, ko je bila zgrajena \xc5\xbeeleznica, se je pomen plovnih re\xc4\x8dnih trgovskih poti zmanj\xc5\xa1al, saj so bile \xc5\xbeeleznice hitrej\xc5\xa1e in varnej\xc5\xa1e. Z izjemo vzhodnih delov Bengalije, kjer je obilica vode v naravnem kanalu dovolj velika, je \xc5\xa1e naprej zagotavljala ustrezen na\xc4\x8din prevoza blaga in ljudi, dokler do konca 19. stoletja niso \xc5\xbeeleznice skoraj v celoti nadomestile plovne poti po vsej dr\xc5\xbeavi. _NEWLINE_Mo\xc5\xbenosti za nadaljnje podalj\xc5\xa1anje plovnosti na severu je bila raziskana tudi v preteklosti. Central Water and Power Commission, Vlade Indije je izvedla raziskavo hidrografskih razmer reke Karnali od Bahramghata do soto\xc4\x8dja z Gangesom na razdalji 446 kilometrov. Ta raziskava je bila izvedena v letih 1943-53 in naj bi preu\xc4\x8dila mo\xc5\xbenost izbolj\xc5\xa1anja in raz\xc5\xa1iritve plovnosti s parniki. Te raziskave so pokazale, da je bilo le 5 plitvin pod 90 cm  pri nizki vodi med Burhajem in Bahramghatom na razdalji pribli\xc5\xbeno 300 kilometrov. Najmanj\xc5\xa1a globina je bila 75 cm. Te globine so na voljo brez kakr\xc5\xa1nega koli posega v reko. Ugotovljeni so bili tudi vsi drugi pogoji plovnega kanala kot \xc5\xa1irina in smer toka, itd. Nizek vodostaj v tej reki je le kratek \xc4\x8das. Obstaja velika potreba, da se izvede podrobna \xc5\xa1tudijo o reki Karnali v smislu razvoja sodobne celinske plovne poti, ki bi uporabljala razli\xc4\x8dne tehnologije za izbolj\xc5\xa1anje kanala.'